PolyAgent/wiki_georgian_en_parallel_20231101 huggingface dataset:
შარპლანური ნაგაზი

შარპლანური ნაგაზი — ძაღლის ჯიში, რომელიც გამოყვანილია მაკედონიაში შუა საუკუნეებში.
შარპლანური ნაგაზი ყურადღებიანი მცველია, ის ჯერ კიდევ საკმაო რაოდენობითაა შემორჩენილი ალბანეთსა და მაკედონიაში, თუმცა წარმოშობით კრაშის ნაგაზზე უფრო ძველია (თუმცა ბერძნულ ნაგაზსა და თურქულ აკბაშზე უფრო ახალგაზრდაა). პირველად ეს ჯიში დარეგისტრირდა 1930 წელს. დღესდღეობით ხდება მათი ექსპორტირება აშშ-ში კოიოტებთან საბრძოლველად. ბოსნიაში მიმდინარე მოვლენებმა შეამცირეს ამ ჯიშის წარმომადგენლების რაოდენობა, თუმცა 1975 წლიდან ხდებოდა მათი გაყვანა აშშ-სა და კანადაში, სადაც ის უსაფრთხოდაა.
შარპლანური ნაგაზი თავდაჭერილი, დამოუკიდებელი ძაღლია და ძალიან სერიოზულად ეკიდება თავის მოვალეობებს: ცხვრების დაცვისას, ამოწმებენ ყველაფერ საეჭვოს და დაუფიქრებლად ჩაებმებიან თავისზე დიდ ცხოველთან ბრძოლაში. ის ძნელად ეგუება ქალაქის პირობებში ცხოვრებას და ბავშვებს. ძნელად იწვრთნება. აქვს 10 სმ. სიგრძის, ხშირი ბალანი, რომლის შეფერილობა შეიძლება იყოს თეთრი, ნაცრისფერი, ჟღალი-ყავისფერი, შავი. ნუშისებრ, მუქ თვალებს მელანქოლიური გამოხედვა ახასიათებს.
რესურსები ინტერნეტში
შარპლანური ნაგაზი
მეცხვარე და მოდარაჯე ძაღლები
მაკედონიური წარმოშობის ძაღლის ჯიშები
მოლოსერები
გეოლოგიური ფორმაცია

გეოლოგიური ფორმაცია — დედამიწის ქერქის სტრუქტურული ერთეულების განვითარების გარკვეულ სტადიაზე მსგავს პირობებში წარმოქმნილ ქანთა ბუნებრივი და კანონზომიერი ასოციაციები. სისქე რამდენიმე ასეული მეტრიდან ათას მეტრამდეა.
ნიკოლოზ შატსკის მიხედვით, გეოლოგიური ფორმაცია არის ქანების ბუნებრივი ასოციაციები, რომელთა ცალკეული ნაწილები პარაგენეტურად მჭიდროდ არის ერთმანეთთან დაკავშირებული როგორც დროში (დაშრევება, თანანმიმდევრობა), ისე სივრცეში (ფაციესური ჩანაცვლებები და სხვა). თუ მინერალები ელემენტების პარაგენეზისებია, ხოლო ქანები — მინერალებისა, მაშინ ფორმაციები ქანების პარაგენეზისებად უნდა მივიჩნიოთ. გეოლოგიური ფორმაციის შატკისეული გაგება ფართოდაა გავრცელებული. არსებობს აგრეთვე გეოლოგიური ფორმაციის გენეტური და სტრატიგრაფიული გაგება.
მოძღვრება გეოლოგიური ფორმაციის შესახებ ფართოდ განავითარეს ნიკოლოზ შატსკიმ, ნიკოლოზ ვასოევიჩმა, ნიკოლოზ სტრახოვმა, ლევ რუხინმა და სხვა.
ლიტერატურა
Геологические формации. Tерминологический справочник, т. 1, M., 1982.
გეოლოგიური ფორმაციები
სტრატიგრაფია
ნაბუა

ნაბუა (ოფიციალურად ნაბუის მუნიციპალიტეტი) ― პირველი კლასის მუნიციპალიტეტი სამხრეთ კამარინესის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 86 490 ადამიანს შეადგენს. მოიცავს 42 ბარანგაის.
კლიმატი
რესურსები ინტერნეტში
Municipality of Nabua
Nabua Forum Non-profit Online Forum for Nabueno Communities Worldwide
Virtual Gallery - Town of Nabua
Town of Nabua Website
Philippine Census Information
www.camarinessur.gov.ph
სქოლიო
სამხრეთ კამარინესის მუნიციპალიტეტები
რაკის მინტაკა

რაკის მინტაკა
რაკა (არაბ.منطقة الرقة) — სირიის არაბული რესპუბლიკის რაკის მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით რაკის პროვინციაში დაახლოებით 503 960 ადამიანი ცხოვრობს. პროვინციის ფართობია 7 327 კმ².
სქოლიო
სირიის მინტაკები
ლაპითები

ლაპითები – (ბერძნ.) თესალიაში მცხოვრებ გიგანტთა ტომი.
ლაპითები თავიანთ წინაპრად მდინარის ღვთაება პენეოსს მიიჩნევდნენ. ამ პენეოსს ჰყავდა მშვენიერი ქალიშვილი, რომელსაც აპოლონისგან შეეძინა ძე, ლაპითოსი, ხოლო ლაპითოსმა საფუძველი დაუდო მებრძოლი, მაგრამ ველური ზნის ხალხთა წარმოქმნას. ლაპითები ხშირად ეომებოდნენ მეზობლად მოსახლე მათსავით ველურ კენტავრებს. უკანასკნელი შეტაკება მათ შორის პეირითოესა და ჰიპოდამეას ქორწილზე მოხდა.
პირითოოსი ლაპითთა მეფის ვაჟი იყო და როდესაც ცოლად შეირთო მშვენიერი ჰიპოდამეა, დიდებული ქორწილიც გადაიხადა. ლაპითებმა ქორწილზე მეზობლად მცხოვრები კენტავრებიც მოიპატიჟეს და ოლიმპიელი ღმერთებიც. სასახლეში ტევა არ იყო და ამიტომ ზოგი სტუმარი მღვიმეში გაშლილ სუფრას შემოუსხდა. მათ შორის იყვნენ ლაპითებიც და კენტავრებიც. ამ უკანასკნელთ ღვინო არასოდეს ეგემათ და მათრობელა სასმელი ისე მოეკიდათ, რომ როცა მღვიმეში სადღეგრძელებლად შემოყვანილ პატარძალს თვალი ჰკიდეს, ხელიც წაატანეს. ეს ვერ მოითმინეს ლაპითებმა და ამის გამო დიდი ბრძოლა გაიმართა. დამარცხდნენ კენტავრები და იმ არემარედან გადაიხვეწნენ. მაგრამ მალე ძალა მოიკრიბეს, თავს დაესხნენ ლაპითებს და მათი დიდი ნაწილი ერთიანად ამოჟუჟეს. გადარჩენილებმა მთას შეაფარეს თავი, მაგრამ აქაც არ დაედგომებოდათ და ბოლოს მალეას კონცხზე გადაიხვეწნენ.
ლაპითთა და კენტავრთა ბრძოლას ხშირად გამოსახავდნენ ანტიკური ხანის მოქანდაკენი და ფერმწერნი.
რესურსები ინტერნეტში
http://www.nplg.gov.ge/wikidict/index.php/ლაპითები
ბერძნული მითოლოგია
მითური არსებები
David I of Iberia

David I of Iberia
David I (died 881) was a Georgian Bagratid Prince and curopalates of Iberia/Kartli from 876 to 881. He was murdered by Nasra of Tao-Klarjeti, who self-proclaimed as his successor. David's death led to an inter-dynastic feud under David's only son Adarnase, who eventually, in 888, avenged the killing of his father.
Biography
Reign
David Bagrationi was born before 861, son of Prince Bagrat I of Iberia and of his wife, a daughter of Armenian prince Smbat VIII Bagratuni. Spending his youth in his father's domains in Tao-Klarjeti, he was baptized by the famous Georgian saint Grigol of Khandzta, at the time in charge of the spiritual mobilization of Georgians against the Abbasid Caliphate.
At the death of his father in 876, he inherited the Duchy of Lower Tao and was recognized as legitimate ruler of Iberia by the Byzantine Empire, which granted him the title of Kouropalates.
David I's foreign policy remains poorly known. He was recognized by Byzantium as legitimate leader of Iberia, though he paid tribute to the Abbasid Caliphate. Moreover, he sought a pro-Armenian policy by backing Ashot I Bagratuni against the influence of the Kingdom of Abkhazia in Western Georgia. Despite that, he sought an alliance by marrying the daughter of an Abkhazian King.
His reign only lasted for five years, but he remains known for his building of the Monastery of Khakhuli in Tao-Klarjeti.
Murder
In 881, northern Georgian nobleman Guram Mamphali ceded his domains in Trialeti to the powerful Liparit Baghvashi, a prince under David I's suzerainty. Fearing losing his inheritance, Guram's son Nasra, himself a cousin of David I, murdered the latter. This forced Guram Mamphali to resign, while Nasra sought and failed to be recognized as Kouropalates. An Armenian-Abbasid coalition, reinforced by troops loyal to the Bagrationi dynasty, intervened and expelled Nasra to the Byzantine Empire.
David's young son Adarnase inherited his father's territories as Duke of Lower Tao. However, his young age led Byzantium to appoint David's cousin Gurgen as Kouropalates in Iberia, which would lead to a civil war that ended in 888 with the crowning of Adarnase as the "king of the Iberians".
Family
David I's wife is unknown. According to ancient Georgian sources, she may have been a daughter of King "Constantine of Abkhazia", who chronologically can only Constantine III, though the latter started his reign in 894. Meanwhile, the De Administrando Imperio of Constantine IX Monomachos talks of the wife of "David, father of Adarnase Kouropalates" as being a daughter of "Smbat, son of David". This lineage cannot be confirmed by Georgian sources and it may be an anachronism confusing with his own daughter, who married another Adarnase (David I himself being the grandson of Smbat VIII Bagratuni).
David I had at least two children:
Adarnase IV of Iberia (d. 923), king of the Iberians.
a daughter, wife of duke Adarnase III of Tao.
Bibliography
References
Bagrationi dynasty of Iberia
881 deaths
Princes of Iberia
9th-century murdered monarchs
9th-century monarchs in Asia
Year of birth unknown
Kouropalatai
ფრანც შროტცბერგი

ფრანც შროტცბერგი (დ. 2 აპრილი, 1811, ვენა — გ. 29 მაისი, 1889, გრაცი) — ავსტრიელი მხატვარი.
ცხოვრება და შემოქმედება
1825-1831 წლებში შროტცბერგი იყო ვენის სახვითი ხელოვნების აკადემიის სტუდენტი. 1827 წელს მიიღო სტიპენდია, 1828 წელს დაჯილდოვდა სამი პრემიით. 19 წლისა დაუმეგობრდა პეიზაჟისტ კარლ მარკოს, რომელმაც მის მხატვრულ სტილზე მოახდინა გავლენა, თუმცა შროტცბერგი მალევე გადავიდა პორტრეტზე. 1832 წელს მან პირველად მოაწყო გამოფენა წმინდა ანას მამულში, სადაც წარმოდგენილი იყო პორტრეტები და მითოლოგიური სცენები. 1837 წელს სასწავლო მოგზაურობით იტალიაში გაემგზავრა. 1842 წელს ეწვია გერმანიასა და ბელგიას. მოგვიანებით იმოგზაურა ჩრდილოეთ იტალიაში, ლონდონსა და პარიზში. დაახლოებით 1840 წლიდან იგი იყო ვენაში მაღალი ფენების ქალთა პორტრეტების ერთ-ერთი ყველაზე მოთხოვნადი მხატვარი.
მისი მდიდრული სტილი საკამათო იყო მის თანამედროვეებს შორის. ვენის ხელოვნებათმცოდნე ლუდვიგ ჰევესი 1903 წელს ასე მსჯელობდა: „მის კონკურენტად და მემკვიდრედ (იგულისხმებოდა ფრიდრიხ ფონ ამერლინგი) მშვენიერი კლიენტების გასახარად, გახდა ფრანც შროტცბერგი [...]. მას გაუმართლა, რომ შეძლო იმპერატრიცა ელისაბედის ახალგაზრდული სილამაზის დახატვა, რამაც იგი მართლაც მშვენიერი სამყაროს მხატვრად აქცია. ეს შემდგომში განაგრძო მისმა მოსწავლემ ერნსტ ლაფიტემ (1826-1885).“
იმპერიული ოჯახისა და მაღალი თავადაზნაურობის შროტცბერგის ზეთის ნახატები ხშირად ემსახურებოდა იოზეფ კრიჰუბერის, ავგუსტ პრინცჰოფერის, ადოლფ დაუთაგესა და ფრანც ეიბლის პორტრეტული ლითოგრაფიების შაბლონებს. 1843 წელს გახდა აკადემიის წევრი. 1867 წელს დაჯილდოვდა ფრანც იოსეფის ორდენით.
შროცბერგი დაქორწინებული იყო ელეონორ შტოლზე. ჰყავდა ქალიშვილი ელენე (დ. 1863), რომელიც 1890 წელს დაქორწინდა განმანათლებელ ლუდვიგ გურლიტზე.
გალერეა
სქოლიო
დაბადებული 2 აპრილი
დაბადებული 1811
გარდაცვლილი 29 მაისი
გარდაცვლილი 1889
ავსტრიელი მხატვრები
მხატვრები ანბანის მიხედვით
ბახო-ბაუდო

ბახო-ბაუდო — ქალაქი და მუნიციპალიტეტი კოლუმბიაში, ჩოკოს დეპარტამენტში.
2005 წლის მონაცემებით, მოსახლეობა 16.375 ადამიანს შეადგენდა. ფართობი 4.840 კმ²-ია.
იხილეთ აგრეთვე
ჩოკოს დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ჩოკოს დეპარტამენტის მუნიციპალიტეტები და ქალაქები
უელაგა

უელაგა — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ვალიე-დელ-ალაგონის კომარკის შემადგენლობაში. ფართობი — 11 კმ². მოსახლეობა — 219 კაცი (2020 წ.).
იხილეთ აგრეთვე
კასერესის მუნიციპალიტეტები
რესურსები ინტერნეტში
უელაგის მუნიციპალიტეტის ოფიციალური საიტი
სქოლიო
კასერესის მუნიციპალიტეტები
არმენ შაღელდიანი

არმენ შაღელდიანი (დ. 28 აგვისტო, 1973, ერევანი, სომხეთის სსრ) — სომეხი ფეხბურთელი. პოზიციით ფორვარდი. იგი თამაშობდა სომხეთის ეროვნულ საფეხბურთო ნაკრებში. მისი უკანასკნელი საფეხბურთო კლუბი იყო მიკა. შაღელდიანის დებიუტი სომხეთის ეროვნულ ნაკრებში შედგა 1992 წელს, სომხეთის დამოუკიდებლობის მოპოვეპის შემდეგ პირველ საერთაშორისო მატჩში. იგი მთელი თავისი კარიერის განმავლობაში ეროვნული ნაკრების წევრი; გუნდშ მან 53 თამაშში მიიღო მონაწილეობა და გაიტანა 6 გოლი. შაღელიანი სომხეთის წლის საუკეთესო ფეხბურთელად ორჯერ: 1993 და 2006 წლებში დასახელდა. 2010 და 2011 წლების სომხეთს საფეხბურთო პრემიერლიგის სეზონებში იგი მიკა ერევანის მთავარი მწვრთნელი იყო.
საკლუბო კარიერა
16 წლის ასაკში, არმენ შაღელიანი არარატი ერევანში ირიცხებოდა - კლუბში, რომელშიც მან შემდეგი 6 წელი გაატარა. კლუბთან ერთად მან მოიგო სომხეთის საფეხბურთო პრემიერლიგა ორჯერ (1993, 1995) და სომხეთის თასი სამჯერ (1993, 1994, 1995). 1993 წელს იგი დასახელდა სომხეთის წლის საუკეთესო ფეხბურთელად.
1996 წელს იგი შეუერთდა პიუნიკ ერევანს. ამ კლუბში მან ერთი სეზონი გაატარა და ამავე სეზონში გახდა 1996-1997 წლების სომხეთის საფეხბურთო პრემიერლიგის ჩემპიონი, 1996-1997 წლების სომხეთის თასის მფლობელი და 1997 წლის სომხეთის სუპერთასის ფინალისტი.
საერთაშორისო კარიერა
არმენ შაღელიანის დებიუტი სომხეთის ეროვნული საფეხბურთი ნაკრების პირველ გუნდში 1992 წელს შედგა. ეს იყო სომხეთის დამოუკიდებლობის მოპოვების შემდეგ ნაკრების პირველი საერთაშორისო მატჩი. აღნიშნულ მეგობრულ შეხვედრაში სომხეთის ნაკრები მოლდოვას ნაკრებს დაუპირისპირდა. თამაში ნოლოვან ფრედ დასრულა. ამ თამაშიდან მის კარიერის დასრულებამდე (2007 წლამდე) მას ნაკრებში მუდმივად იძახებდნენ. ამ პერიოდის განმავლობაში, მან მონაწილეობა მიიღო 53 თამაშში (სომხეთის ყველა დროის მე-8 ადგილი) და გაიტანა 6 გოლი (სომხეთის ყველა დროს მე-7 ადგილი).
პირადი ცხოვრება
არმენ შაღელიანს ჰყავს ვაჟი, ანდრანიკი, რომელიც მამის მსგავსად ფეხბურთელია. კლუბ მიკაში არმენის მთავარი მწვრთნელობის პერიოდში ანდრანიკი გუნდის ძირითად ფორვარდად თამაშობდა. მამის მთავარ მწვრთნელის თანამდებობიდან წასვლის შემდეგ, სეზონის ბოლოს იგი წავიდა კლუბ ულისში.
რესურსები ინტერნეტში
armfootball.tripod.com
სქოლიო
დაბადებული 28 აგვისტო
დაბადებული 1973
სომეხი ფეხბურთელები
ილმის პფაფენჰოფენის რაიონი

ილმის პფაფენჰოფენის რაიონი — რაიონი გერმანიაში. რაიონის ცენტრი — ქალაქი პფაფენჰოფენ-ან-დერ-ილმი. რაიონი შედის ბავარიის ფედერალურ მხარეში. ექვემდებარება ზემო ბავარიის ადმინისტრაციულ ოლქს. იკავებს 760,36 კვ. კმ. ფართობს. მოსახლეობა შეადგენს 115 826 ადამიანს. მოსახლეობის სიმჭიდროვე — 152 ადამიანი/კვ.კმ-ზე. რაიონის ოფიციალური კოდი — 09 1 86.
რესურსები ინტერნეტში
www.landkreis-pfaffenhofen.de ოფიციალური საიტი
ბავარიის რაიონები
იუნესკოს მსოფლიო მემკვიდრეობის ძეგლები მადაგასკარში

იუნესკოს მსოფლიო მემკვიდრეობის ძეგლები მადაგასკარში
2014 წლის მონაცემებით მადაგასკარში იუნესკოს მსოფლიო მემკვიდრეობის 3 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1007 ძეგლია შეტანილი, მათ შორის 0,3 % მადაგასკარის ძეგლებია.
მადაგასკარის სამი მემკვიდრეობის ძეგლიდან: 1 კულტურული ძეგლია, 2 კი ბუნების ძეგლი. 1 ობიექტი (ცინჟი-დიუ-ბემარაჰის ნაკრძალი) ობიექტი წარმოადგენს ბუნების საოცრებას, ან ტერიტორიას, რომელსაც აქვს გამორჩეული სილამაზე და ესთეტიკური მნიშვნელობა (კრიტერიუმი VII). 1 ბუნების ძეგლი (აცინანანის ტროპიკული ტყე) 2010 წელს შეიტანეს საფრთხის ქვეშ მყოფი ძეგლების სიაში.
ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
ობიექტების გეოგრაფიული მდებარეობა
საცდელი სია
რესურსები ინტერნეტში
იუნესკოს ოფიციალური საიტი. მსოფლიო მემკვიდრეობის ძეგლები მადაგასკარში
მადაგასკარი
პერიეკები

პერიეკები პ ე რ ი ო ი კ ე ბ ი — სოციალური ფენა ძველ საბერძნეთში, მოსახლეობის არასრულუფლებიანი ნაწილი არგოსში, თესალიაში, კრეტასა და განსაკუთრებით სპარტაში. პერიეკები იყვნენ იმ მკვიდრი მოსახლეობის შთამომავალნი, რომელნიც დორიელებმა დაიპყრეს და ლაკონიკეს განაპირა მხარეში განდევნეს. ჰილოტებისაგან განსხვავებით, პერიეკები პირადად თავისუფალნი იყვნენ, ფლობდნენ მიწის ნაკვეთს და უნდა ემსახურათ მძიმედ შეიარაღებულ ქვეით ჯარში, თუმცა პოლიტიკური უფლებები არ გააჩნდათ. პერიეკების თემი შეზღუდული თვითმმართველობით სარგებლობდა. ისინი ხელოსნობასა და ვაჭრობასაც მისდევდნენ.
ლიტერატურა
ძველი საბერძნეთი
Cevizlik, Ardanuç

Cevizlik, Ardanuç
Cevizlik is a village in the Ardanuç District, Artvin Province, Turkey. Its population is 80 (2021).
References
Villages in Ardanuç District
ჯორჯ მარტინი

ჯორჯ მარტინი
სერ ჯორჯ ჰენრი მარტინი (დ. 3 იანვარი, 1926 — გ. 8 მარტი, 2016) — ბრიტანეთის იმპერიის ორდენოსანი, ინგლისელი პროდიუსერი, არანჟირებების ავტორი, კომპოზიტორი, დირიჟორი, აუდიო ინჟინერი და მუსიკოსი. ხშირად მითითებულია, როგორც მეხუთე „ბიტლი“, რასაც საფუძვლად მისი აქტიური მონაწილეობა ჯგუფ The Beatles-ის ყოველი ალბომის ჩაწერაში.
გარდაიცვალა 2016 წლის 8 მარტს, 90 წლის ასაკში.
რესურსები ინტერნეტში
მენეჯმენტის ბიოგრაფია
სერ ჯორჯ მარტინი
R.I.P. Beatles producer George Martin
დაბადებული 3 იანვარი
დაბადებული 1926
გარდაცვლილი 8 მარტი
გარდაცვლილი 2016
ჯორჯ მარტინი
The Beatles-თან დაკავშირებული პიროვნებები
ინგლისელი პროდიუსერები
გრემის ჯილდოს მფლობელები
როკ-ენ-როლის დიდების დარბაზში შესული შემსრულებლები
ინგლისელი დირიჟორები
ინგლისელი კომპოზიტორები
გომერი

გომერი — იაფეთის უფროსი შვილი, კიმერიელების წინაპარი, ცხოვრობდა შავი ზღვის ჩრდილოეთით, შემდგომში ამ ადგილებს მისი სახელი ეწოდა.
გომერს ჰყავდა სამი ძე აშქენაზი, რიფათი და თოგარმა.
ერთ-ერთი ვერსიით სწორედ თუბალი და მეშექი (მოსოხი) არიან მიჩნეულნი ქართველთა ბიბლიურ წინაპრებად. მეშექისაგან მესხები წარმოშობილან, თუბალებისაგან — იბერები.
მეორე ვერსიით, თოგორმა ანუ თარგამოსია ქართველთა წინაპარი. თარგამოსს რვა შვილი ჰყავდა, რომელთაგან მეორეს ქართლოსი ერქვა. ქართლოსს ჰყავდა ხუთი შვილი: გარდაბოსი, გაჩიოსი, კახოსი, კუხოსი, მცხეთოსი.
ქართლის ცხოვრებაში მცხეთოსის მხოლოდ ერთი შვილი — უფლოსია მინიშნებული, რომელსაც აუშენებია ქართლის ერთ-ერთი ანტიკური ქალაქი უფლისციხე.
ლიტერატურა
ლია ბარბაქაძე „ჯიბის ცნობარი მართლმორწმუნე ქრისტიანისათვის“. თბილისი, 2013 წ.
რესურსები ინტერნეტში
მიტროპოლიტი ანანია ჯაფარიძე „ქართველთა წინაპრების ბიბლიური ისტორია ადამიდან იესომდე“. 13 აპრილი, 2018.
ბიბლიური პერსონაჟები
ნილოსი

ნილოსი (არაბ. النيل‎ - ელ-ბაჰრ; ლათ. Nilus, ბერძნ.Neilos) — მდინარე აფრიკაში. მიჩნეულია მსოფლიოს უგრძეს მდინარედ. წარმოიქმნება თეთრი ნილოსისა და ცისფერი ნილოსის შეერთებით. მდინარის სიგრძე კაგერას სათავიდან 6 853 კილომეტრია. აუზის ფართობი - 2870 ათასი კმ2. ჩაედინება ხმელთაშუა ზღვაში, შესართავთან წარმოქმნის საკმაოდ დიდ დელტას.
ნილოსის ჩრდილოეთი ნაწილი, სუდანიდან ეგვიპტეში გადასვლის შემდეგ, მთლიანად უდაბნოში მიედინება. სწორედ ნილოსზე იყო მთლიანად დამოკიდებული ძველი ეგვიპტის ცივილიზაცია. თანამედროვე ეგვიპტის ყველაზე დიდი ქალაქები სწორედ ნილოსის ამ ნაწილში მდებარეობს, ასუანის კაშხლის ჩრდილოეთით, ისტორიული, ძველი ეგვიპტის ძეგლების სიახლოვეს.
ძველი ეგვიპტელები ნილოსს იტერუს უწოდებდნენ, რაც „დიდ მდინარეს“ ნიშნავდა. (გამოსახულია იეროგლიფზე მარცხნივ)
გალერეა
მედია ფაილები
რესურსები ინტერნეტში
რას ეძახდნენ ნილოსს ძველი ეგვიპტელები?
ფაქტები ნილოსზე
ნილოსისა და ამაზონის შედარება
ინფორმაცია და ნილოსის რუკები
BBC - ამაზონი ნილოსზე გრძელია
აფრიკის მდინარეები
ჩილტონი (უისკონსინი)

ჩილტონი (უისკონსინი)
ჩილტონი — ქალაქი აშშ-ში, უისკონსინის შტატში. შედის კალუმეტის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 3 933 ადამიანს შეადგენდა, სიმჭიდროვე 382.5 კაცი/კმ². ფართობი 10,39 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 10,39 კმ²-ს შეადგენდა. აქედან ხმელეთს 10,28კმ², წყალს კი 0,10 კმ² უჭირავს.
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
ოფიციალური საიტი
სქოლიო
კალუმეტის ოლქის ქალაქები
კარგი წელი

კარგი წელი — რიდლი სკოტის 2006 წლის ფილმი, რომანტიკული კომედია. ფილმი ამავე სახელწოდების ნოველაზეა დაფუძნებული. გადაღებულია ლონდონსა და პროვანსში.
სიუჟეტი
მთავარ გმირს, ლონდონის ერთ-ერთ საფინანსო კომპანიაში მომუშავე მაქს სკინერს (რასელ კროუ) ბიძა, ჰენრი, გარდაეცვლება საფრანგეთში, პროვანსში. მაქსის ბიძა ცნობილი მეღვინე იყო და შესანიშნავ ვენახსა და მარანს ფლობდა. თავდაპირველად მაქსი აპირებს გაყიდოს მამული, თუმცა საფრანგეთში ჩასვლის შემდეგ მას ახსენდება ბიძასთან გატარებული ბავშვობა და საკუთარ გადაწყვეტილებაში დაეჭვდება. აღმოჩნდება, რომ ჰენრის ქალიშვილი (ები კორნიში) ჰყავდა და სიკვდილის წინ მაქსს წერილი მისწერა, რათა ამ უკანასკნელს ეზრუნა იმისათვის, რომ ჰენრის მემკვიდრეობა მის ქალიშვილს მიეღო. საფრანგეთში ყოფნისას მაქსი მომხიბვლელ ფანი შენელს (მარიონ კოტიარი) გაიცნობს. ყოველივე ეს მას საბოლოო გადაწყვეტილებას შეაცვლევინებს. მაქსი ლონდონს დატოვებს და საცხოვრებლად ბიძის სახლში გადავა.
როლებში
რასელ კროუ — მაქს სკინერი
მარიონ კოტიარი — ფანი შენალი
ები კორნიში — კრისტი რობერტსი
ალბერტ ფინი — ჰენრი სკინერი
ფრედი ჰაიმორი — მცირეწლოვანი მაქს სკინერი
რესურსები ინტერნეტში
ფილმის გადაღების ადგილი პროვანსში
სქოლიო
ბრიტანული ფილმები
ინგლისურენოვანი ფილმები
ფრანგულენოვანი ფილმები
2006 წლის ფილმები
რომანტიკული კომედიები
რიდლი სკოტის ფილმები
ფილმები ღვინის შესახებ
დუბლინო

დუბლინო — სოფელი ჩრდილოეთ მაკედონიაში, დემირ-კაპიის თემში (ვარდარის რეგიონი). მდებარეობს ზღვის დონიდან 130 მეტრზე. 2002 წლის მონაცემებით, მოსახლეობა 0 ადამიანს შეადგენდა.
იხილეთ აგრეთვე
ვარდარის რეგიონი
დემირ-კაპიის თემი
სქოლიო
დემირ-კაპიის თემის სოფლები
ცხინვალის ებრაული დასახლება

ცხინვალის ებრაული დასახლება
ებრაული დასახლება — ძველი ცხინვალის ერთ-ერთი ყველაზე თვალწარმტაცი ნაწილი, რომელიც 1992 წლის შეიარაღებული ოსურ-ქართული კონფლიქტის და 2008 წლის აგვისტოს ომის დროს სერიოზულად განადგურდა. ებრაელთა დასახლება ცხინვალში ცნობილია XIII საუკუნიდან ქართული და სომხური ანალების მიხედვით, როგორც ებრაელთა დასახლება. ისინი ვაჭრობით იყვნენ დაკავებულნი და ერთ-ერთ მნიშვნელოვან როლს ასრულებდნენ მთელი კავკასიის რეგიონის ეკონომიკაში.
შუა საუკუნეებში ცხინვალში მცხოვრები ადგილობრივი ებრაელები ქართულად ლაპარაკობდნენ და ვაჭრები იყვნენ. XVII საუკუნის ბოლოს ისინი ბამბის ნაწარმის რეალიზაციით იყვნენ დაკავებულნი.
XIX საუკუნეში ქალაქის ებრაული მოსახლეობა მნიშვნელოვნად გაიზარდა. ცხინვალის ქართველმა ებრაელებმა კავშირი დაამყარეს აშკენაზელ ებრაელებთან რუსეთის იმპერიის ევროპულ ნაწილში, საიდანაც ჩამოვიდნენ ცხინვალში რაბებიც კი. 1870-იან წლებში ქალაქის ებრაულ კვარტალში ფუნქციონირებდა შვიდი სინაგოგა და მათი რელიგიური სკოლა.
1864–1865 წლამდე ცხინვალსა და მის მიმდებარე რეგიონში მცხოვრები ებრაელები ეწეოდნენ ხელნაკეთობების დამზადებასა და ვაჭრობას, ასევე იყვნენ ებრაელები, რომლებიც გამოსყიდულნი იყვნენ თავს ბატონობისგან.
XIX საუკუნისათვის ებრაელები ფლობდნენ აგურის ქარხანასა და სხვა საწარმოებს, მათ თითქმის ყველა ქარხნის მაღაზია ჰქონდათ. ცხინვალში ორი საცხობი იყო, რომლებიც აღმოსავლეთ საქართველოში საუკეთესოდ მიიჩნეოდა. ასევე ებრაელები იყვნენ ცხინვალის ფეხსაცმლის მწარმოებლები. აწარმოებდნენ ქუდებს. ჰქონდათ თავიანთი თონეები და სამკერვალო დაწესებულებები.
XX საუკუნის დასაწყისში ცხინვალში უფრო მეტი ებრაელი ცხოვრობდა, ვიდრე ქართველები, ოსები თუ სომხები. 1917 წელს ქალაქში იუდეველთა 38.4% იყო, ქართველები - 34.4%, სომხები - 17.7%, ოსები - 8.8%. ადგილობრივი ებრაელების სალაპარაკო ენა ქართული იყო. თითქმის არც ერთ მათგანს არ ლაპარაკობდა ებრაულად, ივრითზე.
მეორე მსოფლიო ომის დროს აქ დეპორტირებული ებრაელი ლტოლვილების შემოდინების გამო ებრაული საზოგადოება გაიზარდა, რომელთაგან ბევრი აღმოჩნდა სავაჭრო სექტორებში. ადგილობრივი მაცხოვრებლების მოგონებების თანახმად, ებრაელებს რეგიონში საუკეთესო სამკერვალოები ჰქონდათ.
ებრაელების ნელ-ნელა ცხინვალის დატოვება დაიწყო 1970-იანი წლების შუა ხანებში. დანარჩენმა ნაწილმა ქალაქი 1989 წელს და 90-იანი წლების დასაწყისში დატოვა, ოსურ-ქართული შეიარაღებული კონფლიქტის დაწყების შემდეგ. პრობლემა გართულდა იმით, რომ ადგილობრივი ებრაელები ქართულენოვანი მოსახლეობა იყო და იძულებულნი იყვნენ დაეტოვებინათ ქალაქი ლტოლვილებთან - ქართველებთან ერთად.
რესურსები ინტერნეტში
Еврейская община Цхинвали
Визит в Цхинвал. Раввин Гуревич в синагоге Цхинвала (фото АЕН) ЦХИНВАЛ, 22 августа 2008 (АЕН)
Еврейский квартал
კავკასია
ხეობის განძი

ხეობის განძი — აღმოაჩინეს 1939 წელს ქარელის მუნიციპალიტეტის სოფელ ხეობაში. შედგება 265 ცალი სელჩუკური და მონღოლური ვერცხლის მონეტისაგან. მის შემადგენლობაშია რუმის (მცირე აზიის) სელჩუკების 21 მონეტა, ჩინგიზიდ მენგუ-ყაენის — 94 ცალი, თბილური მონეტა, თბილისში მოჭრილი I და II ტიპის ყაანურები — 147 ცალი. დავით VII ულუს (1247-1269 წწ.), ტრაპიზონის კეისარ მანუელ I კომნენოსისა და (1236-1263 წწ.) და ალეპოს (ჰალაბის) მმართველის სალაჰ ალ-დინ იუსუფის (1236-1260 წწ.) თითო მონეტა. განძის დიდი ნაწილი თბილისში მოჭრილი მონღოლური ფულია, ქრონოლოგიურად იგი XIII საუკუნის II ნახევარს განეკუთვნება და ასახავს ამ დროის აღმოსავლეთ საქართველოს ფულადი მიმოქცევის სურათს. დაცულია გორის ისტორიულ-ეთნოგრაფიულ მუზეუმში.
ლიტერატურა
საქართველოში აღმოჩენილი განძები
ევრობასკეტი 2022: ჯგუფი A

ევრობასკეტი 2022: ჯგუფი A
ჯგუფი A — ევრობასკეტი 2022-ის პირველი ჯგუფი, სადაც წარმოდგენილნი არიან ბელგია, ბულგარეთი, ესპანეთი, თურქეთი, მონტენეგრო და საქართველო. ჯგუფის მატჩები 2022 წლის 1-დან 7 სექტემბრის ჩათვლით ჩატარდება. ყველა მატჩი საქართველოს დედაქალაქ თბილისში, თბილისი არენაზე გაიმართება. საუკეთესო ოთხი ნაკრები პრეი-ოფში ასპარეზობის უფლებას მოიპოვებს.
ცხრილი
მატჩები
ყველა დრო ადგილობრივია (UTC+4).
ესპანეთი – ბულგარეთი
თურქეთი – მონტენეგრო
ბელგია – საქართველო
მონტენეგრო – ბელგია
ბულგარეთი – თურქეთი
საქართველო – ესპანეთი
ბულგარეთი – მონტენეგრო
ესპანეთი – ბელგია
თურქეთი – საქართველო
ბელგია – თურქეთი
მონტენეგრო – ესპანეთი
საქართველო – ბულგარეთი
თურქეთი – ესპანეთი
ბულგარეთი – ბელგია
საქართველო – მონტენეგრო
სქოლიო
ევრობასკეტი 2022
ირინა ანდრონიკაშვილი

ირინა ანდრონიკაშვილი (დ. 21 ნოემბერი, 1963) — ქართველი ექიმი, მეცნიერი.
1987 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1987–1988 წლებში ინტერნატურა გაიარა თერაპიაში ნ.კახიანის სახელობის საგზაო კლინიკურ საავადმყოფოში. 1988–1990 წლებში იყო ა.ნათიშვილის სახელობის ექსპერიმენტული მორფოლოგიის ინსტიტუტის კლინიკური იმუნოლოგიის განყოფილების უფროსი ლაბორანტი 1990 წლიდან არის საქართველოს მეცნიერებათა აკადემიის სამედიცინო ბიოტექნოლოგიის ინსტიტუტის მეცნიერ–თანამშრომელი. 1995 წლიდან თბილისის სახელმწიფო სამედიცინო ინსტიტუტის შინაგან სნეულებათა №4 კათედრის ასისტენტია. ავტორია 10 სამეცნიერო ნაშრომის კარდიოლოგიის პრობლემებზე.
1998 წელს დაიცვა საკანდიდატო დისერტაციის თემა — „ჰუმორული ნატრიურეზული სისტემა მარილმგრძნობელი ესენციური ჰიპერტენზიის დროს“.
ლიტერატურა
ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 17
რესურსები ინტერნეტში
დაბადებული 21 ნოემბერი
დაბადებული 1963
ქართველი ექიმები